**Dôvodová správa**

Spoločnosť euroAWK, spol. s r. o., Bajkalská 19B, 821 01 Bratislava,  IČO: 35 808 683 na základe Zmluvy o podmienkach umiestnenia a prevádzkovania reklamných zariadení, stavieb pre reklamu a reklamy na mestských pozemkoch č. 40/6/2001VaŽP zo dňa 19.11.2001 v znení neskorších dodatkov, vybudovala na území Mestskej časti Košice – Sídlisko KVP prístrešky na zastávkach mestskej hromadnej dopravy. Nakoľko po ukončení tejto zmluvy napriek snahám mestskej časti nedošlo k dohode ohľadom ďalšej spolupráce so spoločnosťou euroAWK spol. s r. o., ktorá by zahŕňala postupnú výmenu prístreškov MHD za nové, mestská časť pristúpila ku hľadaniu nového partnera.

Spoločnosť Akzent Bigboard, a. s., Ivanská cesta 2D, 821 04 Bratislava, IČO: 44 540 957 na doterajších rokovaniach potvrdila svoj záujem spolupracovať s mestskou časťou pri výstavbe nových prístreškov na území mestskej časti a ich následnom prevádzkovaní za podmienok definovaných mestskou časťou v návrhu Zmluvy o nájme nehnuteľného majetku a spolupráci pri prevádzkovaní prístreškov MHD na území mestskej časti, ktorá tvorí prílohu k tejto dôvodovej správe.

Na základe výsledku týchto rokovaní predkladáme Miestnemu zastupiteľstvu Mestskej časti Košice – Sídlisko KVP návrh na schválenie zámeru prenájmu pozemkov (vo vlastníctve mesta Košice, ktoré sú zverené do správy Mestskej časti Košice – Sídlisko KVP), za účelom výstavby, prevádzky a údržby prístreškov MHD a reklamných stavieb typu “Citylight“ na území Mestskej časti Košice-Sídlisko KVP z dôvodu hodného osobitného zreteľa za nájomné vo výške 1,- € /rok / 1 reklamné zariadenie umiestnené na území mestskej časti.

V Košiciach, dňa 07.02.2023

Spracovala:

JUDr. Lenka Čechová Pisarčíková

právne oddelenie